Untascheidn ko ma a nach da Farb oda da Abwesenheit vo Farb. Des meiste heitzdog han Farbbuidl. Normalaweis gehd's do drum de Farbn recht echt hizkriang. Künstlerisch beliebt han a Buidl mit Farbvaschiebunga, z.B. Aufnahma mit da foischn Farbtemperatur, Cross-Entwicklung und Foisch-Farbn-Infrarot. Bei farblose Buidl red ma a vo Monochrom. Klassischerweis han des Schwarz-Weiß-Buidl, recht beliebt han a eigfärbte monochrome Buidl wie mit'm Sepia-Effekt oda Blautonung.